CELEX: 62004TA0407
Language: sl
Date: 2008-10-15 00:00:00
Title: Zadeva T-407/04: Sodba Sodišča prve stopnje z dne 9. oktobra 2008 – Miguelez Herreras proti Komisiji (Ničnostna tožba – Odškodninska tožba – Javni uslužbenci – Napredovanje – Dodelitev prednostnih točk)

6.12.2008   
            
            
               SL
            
            
               Uradni list Evropske unije
            
            
               C 313/26
            
         Sodba Sodišča prve stopnje z dne 9. oktobra 2008 – Miguelez Herreras proti Komisiji
   (Zadeva T-407/04) (1)
   
   (Ničnostna tožba - Odškodninska tožba - Javni uslužbenci - Napredovanje - Dodelitev prednostnih točk)
   (2008/C 313/45)
   Jezik postopka: francoščina
   Stranki
   
      Tožeča stranka: Benedicta Miguelez Herreras (Bruselj, Belgija) (zastopnika: sprva M. van der Woude in V. Landes, nato M. van der Woude, odvetnika)
   
      Tožena stranka: Komisija Evrropskih skupnosti (zastopniki: sprva H. Tserepa-Lacombe in V. Joris, nato V. Joris in G. Berscheid, zastopniki, skupaj z D. Waelbroeckom, odvetnikom)
   Predmet
   Predlog za razglasitev ničnosti:
   
               —
            
            
               odločbe generalnega direktorja pravne službe Komisije, s katero se tožeči stranki za napredovalno obdobje 2003 dodeli dve prednostni točki generalnega direktorata in o kateri je bila obveščena 2. julija 2003 ter jo je z odločbo potrdil Organ, pristojen za imenovanja, ki ji je bila vročena 16. decembra 2003;
            
         
               —
            
            
               naslednjih odločb: odločbe Organa, pristojnega za imenovanja, s katero se tožeči stranki dodeli skupno 23 točk za napredovalno obdobje 2003; seznama delovne uspešnosti uradnikov v nazivu C 2 v obdobju 2003, objavljenega v Upravnem obvestilu št. 71/2003 z dne 25. novembra 2003; seznama uradnikov, ki so v obdobju 2003 napredovali v naziv C 1 in ki je objavljen v Upravnem obvestilu št. 76/2003 z dne 3. decembra 2003; v vsakem primeru odločbe, da se imena tožeče stranke ne vpiše na te sezname;
            
         
               —
            
            
               če je treba, odločbe Organa, pristojnega za imenovanja, z dne 17. junija 2004, s katero je bila zavrnjena pritožba, ki jo je tožeča stranka vložila 24. februarja 2004;
            
         
               —
            
            
               odločbe Organa, pristojnega za imenovanja, z dne 17. aprila 2007, s katero se tožeči stranki iz naslova napredovalnega obdobja 2003 ni dodelila nobena dodatna prednostna točka;
            
         in da se vse odločbe, sprejete v napredovalnem obdobju 2003, ki se izpodbijajo s to tožbo in niso bile nadomeščene leta 2007, zlasti seznam delovne uspešnosti uradnikov v nazivu C 2 v obdobju 2003, objavljen v Upravnem obvestilu št. 71/2003 z dne 25. novembra 2003, in seznam uradnikov, ki so v obdobju 2003 napredovali v naziv C 1 in ki je objavljen v Upravnem obvestilu št. 76/2003 z dne 3. decembra 2003, razglasijo za neobstoječe ter da se izplača odškodnina v znesku 5000 eurov.
   Izrek
   
               1)
            
            
               Odločbe Komisije, s katerimi se je tožeči stranki kot skupno število točk za napredovanje določilo 23 točk in zavrnilo vpis na seznam uradnikov, ki so v napredovalnem obdobju 2003 napredovali v naziv C 1, se razglasijo za nične.
            
         
               2)
            
            
               V preostalem se tožba zavrne.
            
         
               3)
            
            
               Komisiji se naloži plačilo stroškov.
            
         
      (1)  UL C 300, 4.12.2004.